recursal/SuperWikiNEXT-32B huggingface dataset:
**Ellen Johnson Sirleaf** (lahir 29 Oktober 1938) ialah Presiden Liberia ke-24 dari tarikh angkat sumpahnya pada 16 Januari 2006 hingga tahun 2018.

Beliau pernah menjadi Menteri Kewangan di bawah Presiden William Tolbert dari 1979 hingga rampasan kuasa 1980, apabila beliau meninggalkan Liberia dan memegang beberapa jawatan kanan di pelbagai institusi kewangan. Sekembalinya ke Liberia, beliau bertanding menjadi presiden pada pilihan raya 1997 namun kalah teruk. Seterusnya, beliau bertanding sekali lagi pada pilihan raya 2005 di mana beliau berjaya. Sirleaf merupakan ketua negara pertama dan tunggal wanita di Afrika masa pelantikannya.

Sirleaf dianugerahkan Hadiah Keamanan Nobel 2011, bersama-sama Leymah Gbowee dari Liberia dan Tawakel Karman dari Yaman. Wanita-wanita ini diiktiraf "untuk perjuangan tanpa kekerasan mereka demi keselamatan wanita dan untuk hak wanita menyertai secara menyeluruh usaha pembangunan keamanan." Bagaimanapun, ini menimbulkan kontroversi di Liberia kerana ia telah ditafsirkan pengkritik politik Sirleaf sebagai memberi "kelebihan tidak adil" bagi pilihan raya 2011 yang mendatang, yang dijadualkan pada 11 Oktober 2011. Ternyata beliau berjaya mempertahankan jawatannya dalam pusingan kedua pada 8 November, menewaskan Winston Tubman. Pengikut Tubman bagaimanapun memboikot pusingan tersebut, membenarkan Sirleaf menang dengan mendapat 90.7% undi.

Pada Disember 2021, James Sirleaf salah seorang anak lelaki Ellen Sirleaf meninggal dunia di kediamannya di Liberia dalam keadaan yang tidak diketahui.

Rujukan
-------

1. ↑  "The Nobel Peace Prize 2011 – Press Release". Nobelprize.org. Dicapai pada 9 Oktober 2011.
2. ↑  "National Tally Center Tally Report" (PDF). *National Elections Commission*. 15 November 2011. Dicapai pada 15 November 2011.
3. ↑  "Liberia: What Kills James Sirleaf?". *ALL AFRICA*. 23 December 2021. Dicapai pada 25 December 2021.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Ellen Johnson Sirleaf***. |

* Liberia Executive Mansion *tapak rasmi kerajaan*

| Jawatan politik
 |
| --- |
| Didahului oleh**Gyude Bryant** | **Presiden Liberia**2006–kini | **Pemegang jawatan kini** |
| Anugerah dan pencapaian |
| Didahului oleh**Liu Xiaobo** | **Penerima Hadiah Keamanan Nobel**2011 Berkhidmat bersama: **Leymah Gbowee, Tawakel Karman** | **Penyandang kini** |
Kumpulan **Keamat** adalah sebuah band rock Sabah yang terdiri daripada 6 orang remaja kolej PTPL Sabah. Band ini secara umumnya membuat debut pada 31 Oktober 2010, apabila mengikuti battle of the band u.o.x anjuran XPAX di Palm Square of Centre Point, Kota Kinabalu, Sabah.

Penubuhan
---------

Nama band Keamat adalah hasil gabungan nama ahli band tersebut. **K** - Kojek, **E** - Eyzan, **A** - Alai, **M** - Moja, **A** - Azroy, **T** - Tria. Keamat ditubuhkan pada bulan Jun tahun 2010 oleh **Kojek**, **Eyzan** dan **Alai**. Pada mulanya mereka bertiga bertemu di Kolej PTPL, mereka kemudiannya bercadang untuk melakukan sesi jamming bersama. Sesi jamming pertama yang mereka lakukan tidak lah sebaik mana, tetapi dapat membuktikan bahawa mereka mempunyai satu minat yang di dalam muzik rock. Semenjak sesi jamming pertama tersebut, bermula lah tercetusnya idea untuk menubuhkan satu band Hard Rock. Penghujung bulan Jun, Sesi jamming kedua bermula dengan adanya kehadiran ahli baru seperti *Moja*, *Azroy* dan juga *Tria*, sesi jamming pada kali ini mendatangkan kepuasan kepada mereka, akhirnya Kojek tampil dengan nama Keamat sebagai nama band mereka.

Lagu
----

Keamat pada penghujung tahun 2010 ini, telah menciptakan 2 buah lagu mereka sendiri iaitu *Pencarian* dan juga *Kita Keamat Band*.

Rujukan
-------

* Stomping Sabah 2010 wows music lovers despite rain Diarkibkan 2011-05-22 di Wayback Machine

Pautan luar
-----------

* Myspace Keamat
* Facebook Keamat
**Karsinoma sel skuamus** (*Squamous cell carcinoma*, **SCC** atau **SqCC**) merupakan kanser yang berpunca daripada sel skuamus kulit. Ia merupakan salah satu jenis utama kanser kulit. Kanser yang melibatkan dubur, serviks, kepala, leher dan faraj rata-ratanya kanser sel skuamus. Ia juga melanda esofagus, pundi kencing, prostat dan paru-paru.

Kekerapan terdedah kepada matahari terik yang terus-menerus tanpa perlindungan topikal yang mencukupi juga meningkatkan risiko. Biarpun SCC tetap sama namanya tetapi lain anggota lainlah gejala, sejarah semula jadi, prognosis dan tindak balas kepada rawatan.

SCC biasanya berlaku pada umur 50-an tetapi paling umum berlaku pada umur 70-an tahun. Dua kali kerap pada lelaki berbanding wanita. Yang berkulit gelap kurang risiko menghidap daripada yang berkulit cerah. Yang paling berisiko tinggi adalah yang berkulit cerah, berambut cerah dan bermata cerah.

Rujukan
-------

1. 1 2  "NCI Dictionary of Cancer Terms". *National Cancer Institute*. Dicapai pada 9 November 2016.
2. ↑  "Squamous Cell Carcinoma - Causes and Risk Factors". Dicapai pada August 6, 2014.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Karsinoma sel skuamus*** |

* Information on Squamous Cell Carcinoma from The Skin Cancer Foundation
* DermNet NZ: Squamous cell carcinoma
* Squamous cell carcinoma in transplant recipients
* Including TCC, CIS and papillary tumour SCC
* Cancer Management Handbook: Head and Neck Tumors
* SinusTumor.org - an educational site that provides information about sinus tumor
Keadaan terapung kerana "ketiadaan berat" dalam sebuah pesawat penerbang parabola
**Kenirberatan** berlaku apabila tiadanya tegasan dan keterikan hasil daripada daya sentuhan mekanikal luaran terutamanya daya normal dari sebarang permukaan. Medan graviti yang seragam sebaliknya tidak menyebabkan tegasan atau strain dengan sendirinya, manakala jisim yang jatuh bebas dalam persekitaran sebegini langsung tidak mengalami pecutan daya G serta terasa beratnya berkurangan [maka, keadaan ini turut dikenali sebagai "(**daya**) **g sifar**", *zero g*(-*force*)].

Apabila daya bukan graviti bertindak ke atas sesuatu jisim, seperti dalam suatu emparan atau stesen angkasa yang berputar misalnya, rasa wujudnya berat terhasil akibat tindakan daya sentuhan daripada struktur yang bergerak bagi mengatasi inersia jisim. Dalam kes-kes sebegini, rasa adanya berat dalam keadaan bertegasan boleh berlaku meskipun medan graviti diukur pada tahap paling lemahnya (yakni sifar), maka daya G dirasai sambil jisim-jisim tidak kehilangan berat.

Apabila medan graviti berkeadaan tidak seragam, maka sesebuah jisim yang jatuh bebas mengalami kesan pasang surut (*tidal effects*) dan tidak terlepas dari sebarang tegasan, terutamanya berdekatan kawasan yang mempunyai daya tarikan graviti sangat tinggi seperti lohong hitam. Kesan-kesan ini agak sedikit dirasai di Bumi, terutamanya pada objek yang berdimensi kecil (seperti tubuh badan manusia atau kapal angkasa) lalu rasa ketiadaan berat ini kekal secara keseluruhannya. Situasi ini dikenali sebagai mikrograviti yang didapati pada kapal-kapal yang mengorbit jisim angkasa.

Pautan luar
-----------

* How Weightlessness Works - di laman HowStuffWorks
* "Why are astronauts weightless?"
Kapal api Belanda menyerang kapal pemerintah Inggeris*Royal James* dalam Pertempuran Solebay (1672). Lukisan oleh Willem van de Velde yang muda.
**Kapal api**, digunakan pada tempoh kapal layar atau dikayuh kayu, adalah kapal yang diisi dengan bahan mudah terbakar dan sengaja dibakar dan dikemudi (atau, sekiranya dapat, dibenarkan hanyut) ke dalam armada musuh, untuk memusnahkan kapal, atau menimbulkan huru-hara dan menyebabkan musuh keluar dari formasi. Kapal yang digunakan sebagai kapal api biasanya buruk dan lusuh atau kapal murah yang dibina khusus. Kapal letupan atau *Pembakar neraka ("hellburner"* merupakan variasi bagi kapal api yang bertujuan bagi menyebabkan kerosakan dengan meletup berhampiran dengan kapal musuh. Kapal api terkenal kerana digunakan dengan berkesan oleh pihak British menentang Armada Sepanyol semasa Pertempuran Gravelines.

Sejarah
-------

### Era Silam, rekod kegunaan pertama

Kemungkinan rekod tertua bagi kegunaan tentera bagi penggunaan kapal api direkodkan oleh sejarahwan Yunani Thucydides dalam peristiwa Ekspedisi Sicily Athens Klasik yang gagal (415–413 BC). Dalam episod tersebut, pasukan ekspedisi Athen berjaya mematahkan serangan oleh pihak Syracuse:

> 
> Pihak musuh cuba membakar baki pasukan Athen dengan menggunakan kapal dagang tua yang mereka isi dengan faggots dan kayu pain, dibakar dan dibiarkan hanyut mengikut angin yang bertiup kencang ke arah kapal Athen. Pihak Athen, bagaimanapun bimbangkankeselamatan kapal mereka, mencari jalan bagi menghentikan dan memadamkannya, dan dengan mengawal api dan menjauhkan kapal dagang tersebut, terselamat dari mara bahaya.
> 
> 
>

Rujukan
-------

1. ↑  The Fireship and its Role in the Royal Navy by James Coggeshall. Master's Thesis, Texas A&M University, 1997
2. ↑  The Fireship and its Role in the Royal Navy by James Coggeshall. Master's Thesis, Texas A&M University, 1997, pp. 7-11
3. ↑  Thucydides, *Sejarah Perang Peloponnesian*, 7.53.4

Pautan luar
-----------

 Kategori berkenaan Kapal api di Wikimedia Commons
*LNG Rivers*, dengan keupayaan 135,000 kubik meter
**Kapal Pengangkut Gas Asli Cecair** atau lebih dikenali sebagai LNG adalah sebuah kapal yang direka khas untuk tujuan itu. Kapal ini biasanya menggunakan sistem tujahan berkuasa wap dan juga mudah di kenali dengan permulaan "S.S" yang merujuk kepada jenis enjin yang digunakan iaitu *Kapal Wap*. Penggunaan enjin jenis ini adalah bagi tujuan keselamatan kerana LNG merupakan muatan kargo yang sensitif.

Gas Asli Cecair merupakan gas asli dalam bentuk cecair yang jernih, tanpa bau, tidak mengkakis, dan tidak beracun. Gas Asli Cecair dihasilkan apabila gas asli disejukkan pada negetif 259 darjah Fahrenheit melalui proses yang dikenali sebagai pencairan ("liquefaction"). Dalam proses ini, Gas Asli Cecair yang terutamanya methane, disejukkan di bawah tahap didinya, dalam mana sesetengah penumpuan hidrokarbon, air, karbon dioksida, oksigen, dan sesetengah sebatian belerang samaada dikurangkan atau disingkirkan, menghasilkan gas menthane yang hampir tulin. Gas Asli Cecair juga separuh berat air, dengan itu ia akan terapung sekiranya ia tumpah di air.

Kapal Pengangkut Gas Asli Cecair merupakan kapal dua dinding yang direka khas bagi mengangkut Gas Asli Cecairpada suhu rendah. Kapal pengangkut ini ditebat bagi menghadkan jumlah Gas Asli Cecair yang mendidih atau tersejat. Gas mendidih ini kadang kala digunakan sebagai bahan api tambahan bagi kapal pengangkut ini. Kapal pengangkut Gas Asli Cecair ini biasanya sepanjang sehingga 1,000 kaki dan memerlukan kedalaman air minima 40 kaki apabila muatan penuh. Terdapat sekitar 136 kapal Pengangkut Gas Asli Cecair pada 2011.

Pembinaan baru
--------------

Pengangkut LNG dalam pembinaan di dermaga DSME, Okpo
Pada masa kini terdapat ledakan armada kapal LNG, dengan jumlah keseluruhan lebih 140 sedang ditempah diseluruh dunia. Hari ini kebanyakan kapal sendag dibina adalah bersaiz 120,000 m³ hingga 140,000 m³. Tetapi terdapat tempahan bagi kapal dengan kapasiti mengangkut sehingga 260,000 m³. Sehingga 6 March 2010, terdapat 337 kapal LNG terbabit dengan pengangkutan LNG.

Rujukan
-------

 1. ↑  Liquified Natural Gas (LNG)
2. ↑  "salinan arkib". Diarkibkan daripada yang asal pada 2010-08-06. Dicapai pada 2012-03-31.

Pautan luar
-----------

* LIQUEFIED NATURAL GAS (LNG) AS A TRANSPORTATION FUEL.

Rujukan
-------
**Elizabeth Kortright Monroe** (1768-23 September 1830) merupakan isteri kepada James Monroe. James Monroe ialah Presiden kelima Amerika Syarikat.

Elizabeth Monroe dilahirkan dalam sebuah keluarga di New York. Apabila beliau adalah seorang gadis pada umur 17 tahun, beliau berkahwin dengan James Monroe. Pada masa itu, Monroe adalah seorang peguam. Beliau berusia 27 tahun. Kerajaan menghantar Monroe sebagai duta ke Versailles. Beliau juga pergi bersama-sama dengan suaminya.

Semasa tahun terakhir, Elizabeth Monroe menjadi sakit. Beliau lebih menjauhkan diri daripada orang. Sesetengah orang berpendapat dia menjadi orang yang suka membanggakan diri. Tetapi, suami beliau sentiasa memahami masalah-masalahnya. Selepas sakit yang lama, beliau meninggal dunia pada 23 September 1830 di rumahnya di Oak Hill pada usia 62.

Rujukan
-------

1. ↑  "Elizabeth Monroe Biography". Diarkibkan daripada yang asal pada 2017-01-06. Dicapai pada 2017-04-02.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Filem pendek** merupakan sebarang filem yang mempunyai durasi yang tidak panjang untuk digelar filem cetera. Akademi Sains dan Seni Perfileman mendefinasikan filem pendek sebagai "sebuah filem yang mempunyai durasi selama 40 minit atau kurang, termasuk semua kredit dalam filem." Istilah *featurette* digunapakai untuk filem panjang dari filem pendek tetapi lebih pendek dari filem cetera.

Filem pendek kebiasaannya ditayangkan dalam festival filem tempatan, nasional mahupun antarabangsa yang dibikin oleh pembuat filem bebas untuk bukan keuntungan, sama ada dengan bajet rendah atau tiada bajet langsung. Ia kebiasaannya dibiaya oleh geran filem, pertubuhan bukan untung, tajaan mahupun dana peribadi. Filem pendek kebiasaannya dibikin untuk mendapatkan pengalaman atau membuktikan bakat mereka bagi mendapatkan tajaan untuk filem yang akan datang dari pelabur persendirian, syarikat hiburan atau studio perfileman.

Rujukan
-------

1. ↑  "Rule Nineteen: Short Films Awards". AMPAS. Dicapai pada 2011-03-31.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Filem pendek*** |

* alamat filem pendek percuma
* Short Films di Curlie
* British Film Institute: "Writing Short Films" by Phil Parker screenonline, website of the British Film Institute
* Short of the Week | Curating the greatest short films for millions since 2007
**Eiji Wentz** (ウェンツ瑛士, *Wentsu Eiji*, lahir 8 Oktober 1985) ialah seorang penyanyi, penghibur dan pelakon yang berasal dari Mitaka, Tokyo, Jepun. Dia dikenali sebagai ahli kumpulan WaT yang dimiliki oleh "Burning Productions."

Eiji adalah anak kedua dan bongsu kepada bapa berdarah Amerika-Jerman dan ibu berketurunan Jepun. Disebabkan latar belakang keluarga Amerika, bapa dan ibunya fasih berbahasa Inggeris; bagaimana pun dia hanya mampu bertutur dalam bahasa Jepun dan menganggap dirinya sebagai orang Jepun. Kerana ibu bapanya perlu bekerja untuk menyara keluarga, Eiji tinggal bersama neneknya semasa kecil. Sebagai seorang remaja, dia adalah lepasan Sekolah Tinggi Sakuragaoka.

Dia mula terlibat dalam industri hiburan pada usia yang sangat muda. Eiji pada mulanya bermula sebagai model pada usia 4 tahun, dan membuat debut lakonannya sebagai peranan Chip dalam Four Seasons Musical Troupe Production *Beauty and the Beast.* Dia mula terkenal sebagai pelakon kanak-kanak tetap dalam rancangan televisyen NHK, *Tensai Terebi-kun* (天才テレビくん) pada usia 10 tahun. Dalam rancangan tersebut, dia memainkan gitar bass dan piano. 

Selepas meninggalkan *Tensai Terebi-kun*, Eiji telah dipelawa oleh Johnny's Entertainment tetapi dia menolak tawaran syarikat tersebut kerana dia "tidak menggemari tarian dan "menyukai komedi". Dia kemudian menyertai Burning Productions atas syor Hiromi Gō.

Pautan luar
-----------

* Diarkibkan 2009-03-06 di Wayback Machine- (Laman Rasmi Persendirian) (Jepun)
* WaTralat: {{nihongo}}: Teks Jepun dan romaji diperlukan (bantuan) - (Laman Rasmi WaT') (Jepun)
**Kumpulan Ella & The Boys** adalah sebuah kumpulan penyanyi rock Malaysia yang ditubuhkan pada tahun 1981 & terdiri daripada Ella (Vokal), Lord (Gitar), Ayie (Bass) Azzarul & Mie (Dram). Nama 'Ella' telah diletakkan bersama 'The Boys' bagi memberi penghormatan terhadap diva rock pertama ketika itu. Ia mula dikenali ramai semenjak tahun 1986, setelah menyertai "*Battle Of The Band*" di Pulau Pinang.

Zaman Kegemilangan
------------------

Setelah menyertai pertandingan Battle Of The Band, nama kumpulan tersebut melonjak naik dengan begitu mendadak sekali. Ia sekaligus meletakkan nama kumpulan Ella & The Boys sebaris dengan band-band tersohor yang lain seperti Search, kumpulan Lefthanded, kumpulan SYJ dan sewaktu dengannya. Nama Ella begitu besar dalam industri muzik ketika itu kerana beliau merupakan satu-satunya penyanyi wanita yang memperjuangkan muzik rock. Di sebalik kemasyuran yang dikecapinya, mereka juga turut menghasilkan empat buah album dengan Warnada Record (kini Warner Music). Namun, kejayaan demi kejayaan yang dikecapi olehnya juga dicemburui pihak lain. Pernah suatu ketika dahulu, kelab malam yang sering menjadi tempat mereka mencari rezeki telah hangus terbakar disebabkan hasad dengki orang lain terhadapnya. Di sinilah berakhirnya penubuhan kumpulan tersebut dan Ella akhirnya membuat keputusan untuk bergerak solo.

Ella & The Boys turut menghasilkan album pertama mereka, Ella & The Boys 1 pada tahun 1986. Antara lagu hits dari album tersebut adalah Dua Insan Bercinta, Pesanan Terakhir dll. Kemudian disusuli album kedua Ella & The Boys 2 pada tahun yang berikutnya.

Diskografi
----------

Album
-----

* 1985 - Battle Of The Bands 1
* 1986 - Battle Of The Bands 2
* 1986 - Anak Merdeka
* 1987 - Ella & The Boys 2

Lagu-lagu
---------

* Cinta Berakhir
* Dua Insan Bercinta
* Ulat Bulu
* Hanya Secebis Jawapan
* Pahlawan Jalan Raya
* Orang Tua Mu
* Penggoda
* Kerja
* 

  

* Anak Merdeka
*

Rujukan
-------

1. ↑  Ella tuju Peace.Love.Rindu untuk suami
2. ↑  No finer time to be alive?: voices of Singapore's English music
3. ↑  Indahnya Cinta Ella, Ratu Rock Negara — Suri Hati Mr. Pilot Bernama Azhar, Moga Sampai Jannah!

Pautan luar
-----------

* Malaysian rock pioneer recalls how he discovered rock queen, Ella.
* Kenangan Ella, The Boys
* Penerus legasi The Boys[*pautan mati kekal*]
* ALBUM BARU: Revolusi Muzik Ella Dalam 'Ella 1'

  


|  |  |
| --- | --- |
| Ikon tunas | Rencana berkenaan kugiran atau kumpulan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Gambar rajah tempoh yang terdiri daripada dua frasa.
Dalam teori muzik, **frasa** ialah unit meter muzik yang mempunyai suatu unsur muzik yang lengkap, dibina daripada figura, motif, dan sel, dan bergabung untuk membentuk melodi, tempoh dan bahagian yang lebih besar.

Istilah seperti *ayat* telah diterima pakai ke dalam perbendaharaan kata muzik daripada sintaksis linguistik. Walaupun analogi antara frasa muzik dan linguistik sering dibuat, istilah ini "adalah salah satu yang paling samar dalam muzik....tidak ada konsistensi dalam menggunakan istilah ini dan mungkin tiada...hanya dengan melodi dengan jenis yang sangat ringkas, terutamanya tarian tertentu, bolehkah istilah-istilah itu digunakan dengan sedikit konsisten."

Tempoh atau bentuk
------------------

Dalam amalan biasa, frasa selalunya empat bar atau ukuran panjang yang memuncak dalam irama yang lebih atau kurang pasti. Frasa akan berakhir dengan irama yang lebih lemah atau lebih kuat, bergantung pada sama ada ia frasa anteseden atau frasa berbangkit, separuh pertama atau kedua tempoh.

Oleh itu, dalam pandangan teori Gestalt, istilah "frasa" agak menyelubungi mana-mana ungkapan muzik yang dianggap sebagai *gestalt* yang konsisten berasingan daripada yang lain, tanpa mengira sedikit atau banyak rentak; yakni perilaku muzik yang berbeza seperti nada, kord atau bunyi yang ada.

Frasa kumpulan bagi tiga buah frasa empar bar dalam Sonata Piano Mozart, dalam F, K. 332, pergerakan pertama.
Sebuah kumpulan frasa pula ialah "kumpulan tiga atau lebih frasa yang digabungkan, tanpa perasaan hentian".

Satu "ahli frasa" pula ialah salah satu bahagian dalam frasa yang dipisahkan kepada dua dengan jeda atau nilai not yang panjang, dengan bahagian kedua boleh mengulangi, menuruti atau berkontras dengan yang pertama. Segmen frasa "ialah bahagian yang berbeza daripada frasa, tetapi ia bukan frasa juga, kerana ia tidak ditamatkan oleh irama atau kerana ia kelihatan terlalu pendek untuk menjadi bebas secara relatif."

Rujukan
-------

1. ↑  Kostka & Payne 1995.
2. ↑  Stein 2005.
3. ↑  White 1976.
4. ↑  White 1976, m/s. 46.
5. ↑  Benward & Saker 2003.
6. ↑  Kostka & Payne 1995

**Bibliografi**

* Benward, Bruce; Saker, Marilyn (2003). *Music: In Theory and Practice*. **I** (ed. 7th). McGraw-Hill. ISBN 978-0-07-294262-0.
* Kostka, Stefan; Payne, Dorothy (1995). *Tonal Harmony* (ed. 3rd). McGraw-Hill. ISBN 0073000566.
* Stein, Deborah (2005). *Engaging Music: Essays in Music Analysis*. New York: Oxford University Press. ISBN 0-19-517010-5.
* White, John D. (1976). *The Analysis of Music*. ISBN 0-13-033233-X.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
**Kaya** adalah sebuah album studio berkonsepkan pop etnik yang disulamkan dengan irama rock nyanyian penyanyi popular Aris Ariwatan yang diterbitkan pada tahun 1996. Ini adalah album studio kelima dan terakhir daripada penyanyi itu. Album ini mencipta kontroversi apabila Persatuan Akademi Industri Muzik Malaysia melalui Anugerah Industri Muzik serta penganjur Anugerah Juara Lagu tidak dapat mengkelaskan secara pasti genre muzik yang diperdengarkan dalam album ini terutama lagu single utamanya, "Cinta Tak Kenal Siapa" yang mencampurkan bunyian masri, langgam dan slow rock. Lagu tersebut juga berjaya mara ke peringkat separuh akhir Irama Malaysia Muzik Muzik namun gagal ke Anugerah Juara Lagu ke-11 sementara album ini keseluruhannya dicalonkan untuk kategori Album Pop Etnik Terbaik Anugerah Industri Muzik pada edisi ke keempat penganjurannya. Untuk kedua-dua anugerah tersebut, Aris tewas kepada penyanyi irama tradisional terkenal ND Lala. 

Album ini merupakan kali kedua Aris sendiri menggalas tugas sebagai penerbit di bawah seliaan syarikat rakaman EMI Music. Mengulangi kerjasama terdahulu bersama komposer Saari Amri, kali ini Aris menampilkan kelainan menerusi lagu single utamanya yang menjuarai pelbagai carta radio tempatan dan Indonesia. Lagu-lagu lain juga popular seperti lagu berentak reggae "Kaya" yang sering diputarkan hingga kini. Lagu "Anak Malaysia" pula mula dipromosikan ketika sambutan Hari Kebangsaan 1996 merupakan antara lagu patriotik yang masih diingati hingga kini.

Produksi
--------

**Penerbit**: Aris Ariwatan  

**Penyelaras Promosi**: Mas Omar  

**Studio**: King Studio: 
**Jururakam** :Reza / Mat / Ramlan  

**Juruadun**: Nelson

Senarai Lagu
------------

| # | Judul Lagu | Komposer | Penulis Lirik | Masa |
| --- | --- | --- | --- | --- |
| 1 | "Cinta Tak Kenal Siapa" | Saari Amri | Aris & Idzahar |  |
| 2 | "Lafaz Kasmaran" | Aris & Firdaus Mahmud | Azam Dungun |  |
| 3 | "Kamus Hidup" | Aris | Aris |  |
| 4 | "Kata-kata Berharga" | Aris & Joe Wings | Kamal Halim |  |
| 5 | "Antara Marah & Tawa" menampilkan Mac Rahayu | Aris | Maria |  |
| 6 | "Kurnia Hidayat" | Aris & Firdaus Mahmud | Aris |  |
| 7 | "Padang Rindu" | To'ki | Firdaus |  |
| 8 | "Maya Romantika" | Aris | Aris, Joe Wings & Eddie Wings |  |
| 9 | "Anak Malaysia" | Aris | Aris |  |
| 10 | "Kaya" | Aris | Aris |  |
|

Rujukan
-------
**François Charles Amand Fillon** (Bahasa Perancis: [fʁɑ.swa ʃaʁl amɑ fi.jɔ]; lahir 4 Mac 1954) ialah seorang ahli politik Perancis yang berkhidmat sebagai Perdana Menteri Perancis 2007-2012 di bawah pemerintahan Presiden Nicolas Sarkozy. Beliau merupakan calon untuk Parti Republikan (yang sebelum ini dikenali sebagai Kesatuan Pergerakan Rakyat), parti politik tengah-kanan terbesar di negara ini, untuk pilihan raya presiden Perancis 2017.

Peranan beliau sebagai penasihat politik dalam Nicolas Sarkozy untuk Presiden Perancis berjaya membawa kepada beliau menjadi Perdana Menteri. Fillon meletak jawatan atas kekalahan Sarkozy oleh François Hollande dalam pilihan raya presiden Perancis 2012.

Calon Parti Republikan
----------------------

Sehingga November 2016, Fillon dilihat sebagai calon utama untuk jawatan Presiden menentang calon Parti Sosialis Benoît Hamon, Emmanuel Macron dan Marine Le Pen.

### Skandal

Pada 26 Februari 2017, beliau telah didakwa bahawa beliau telah memberikan pekerjaan palsu kepada ahli keluarganya dan beliau akan disiasat atas pengubahan dana awam dan kesilapan pengurusan set korporat menurut pendakwa raya. Walaupun beliau tidak didakwa pada masa sekarang, undang-undang Perancis majistret boleh memutuskan dan mengemukakan dakwaan tersebut. Fillon berkata beliau akan berjuang untuk mempertahankan kedudukannnya sebagai calon parti tersebut. Namun, kedudukan Fillon telah jatuh merudum dan calon yang lain menjadi pilihan berada pada kedudukan ketiga.

Rujukan
-------

1. ↑  Fillon terus berdepan siasatan
| Nahu  bahasa Melayu |
| --- |
| 
Morfologi |
| * Golongan kata
* Bentuk kata
* Pembentukan kata
 |
| 
Golongan kata |
| * Kata nama
* Kata kerja
* Kata adjektif
* Kata tugas
 |
| Sintaksis |
| * Ayat dasar
* Frasa
* Susunan ayat
* Jenis ayat
* Penerbitan ayat
 |
| 
Jenis frasa |
| * Nama
* Kerja
* Adjektif
* Sendi nama
 |
| 
Susunan ayat |
| * Biasa
* Songsang
 |
| 
Jenis ayat |
| * Penyata
* Tanya
* Perintah
* Seruan
 |
| 
Bentuk ayat |
| * Tunggal
* Majmuk
 |
| 
Penerbitan ayat |
| * Pengguguran
* Penyusunan semula
* Peluasan
 |
| 
Lain-lain |
| * Penjodoh bilangan
* Hukum D-M
 |
| * l
* b
* s
 |

Dalam tatabahasa, **frasa** ialah binaan yang boleh terdiri daripada satu patah kata atau rentetan beberapa patah kata yang berfungsi sebagai konstituen dalam ayat, sama ada sebagai subjek, predikat, objek atau keterangan. Frasa tiada subjek dan predikat. Frasa tidak membawa maksud yang lengkap yang boleh dikatakan sebagai satu ayat.

Jenis frasa
-----------

Dalam bahasa Melayu, terdapat empat frasa, iaitu:

* Frasa nama
* Frasa kerja
* Frasa adjektif
* Frasa sendi nama

Frasa endosentrik mengandungi satu unsur inti yang dapat menjadi wakil bagi frasa berkenaan:

* frasa nama (mempunyai kata nama sebagai unsur intinya)
* frasa kerja (mempunyai kata kerja sebagai unsur intinya)
* frasa adjektif (mempunyai kata adjektif sebagai unsur intinya)

Frasa eksosentrik pula ialah frasa sendi nama sahaja, kerana frasa ini tidak mempunyai satu unsur inti yang dapat mewakili keseluruhan frasanya.

Inti frasa pula merujuk kepada kata yang paling penting dalam sesuatu frasa.

Sebagai contoh, kata terpenting (inti frasa) dalam ayat *Kakak saya menyanyi lagu keroncong* ialah ***kakak menyanyi*** kerana kedua-duanya dapat membentuk ayat yang mempunyai makna sedangkan kata-kata yang lain boleh digugurkan.

Lihat juga
----------

* Frasa dalam tatabahasa bahasa Melayu.
Seorang pemain hoki ais yang mengalami kecederaan.
**Kecederaan sukan** merujuk kepada kecederaan yang berlaku ketika bersukan, aktiviti latihan atau senaman. Dalam suatu kajian di Universiti Stanford, 21% kecederaan yang berlaku dalam kalangan atlet kolej elit menyebabkan mereka hilang sekurang-kurangnya satu hari bersukan, dan kira-kira 77% kecederaan ini melibatkan bahagian bawah kaki, buku lali dan kaki. Di samping ini, punca utama kematian berkaitan kecederaan sukan ialah trauma pada kepada atau leher.

Ketika seorang atlet mengadu sakit atau cedera, kunci utama diagnosis ialah butiran yang terperinci dan pemeriksaan badan. Satu lagi aspek penting ialah pencegahan yang bertujuan mengelakkan kecederaan mungkin. Penting seseroang atau sebuah organisasi sukan untuk menubuhkan pemanasan badan, regangan dan senaman khusus yang dapat mengelakkan kecederaan lazim dalam setiap jenis sukan.

Program pencegahan kecederaan juga melibatkan penghidratan, nutrisi, pemerhatian rakan sepasukan dan penambahbaikan teknik-teknik bersukan. Seterusnya, penilaian bermusim, semakan pramusim dan pemeriksaan sebelum penglibatan dapat membantu mengenal pasti keadaan atau kecederaan sedia ada yang dapat memburukkan kecederaan. Satu teknik contoh ialah skrin gerakan berfungsi yang menilai gaya gerakan atlet untuk mencari mana-mana atlet yang berisiko memperoleh kecederaan. Selain itu, pencegahan atlet juga perlu dibezakan berdasarkan umur atlet. Dalam pelbagai kajian berkenaan hal ini, darjat kesihatan mental menurun ketika seseorang atlet mengalami kecederaan, dan bergantung kepada jenis dan tahap teruk kecederaan.

Rujukan
-------

1. ↑  Hunt, Kenneth J.; Hurwit, Daniel; Robell, Kevin; Gatewood, Corey; Botser, Itamar B.; Matheson, Gordon (2016-11-02). "Incidence and Epidemiology of Foot and Ankle Injuries in Elite Collegiate Athletes". *The American Journal of Sports Medicine*. **45** (2): 426–33. doi:10.1177/0363546516666815. ISSN 0363-5465. PMID 27802962. S2CID 13296763.
2. ↑  "A Neurosurgeon's Guide to Sports-related Head Injury". *www.aans.org* (dalam bahasa Inggeris). Dicapai pada 2018-11-15.
3. ↑  Cook, Gray; Burton, Lee (2006). "The Functional Movement Screen" (PDF). Dicapai pada 24 April 2016.
4. ↑  A, Klenk, Courtney (2006-05-01). *Psychological Response to Injury, Recovery, and Social Support: A Survey of Athletes at an NCAA Division I University*. DigitalCommons@URI. OCLC 812123735.
**Kecekapan bahan api** adalah sama dengan kecekapan haba, maksudnya kecekapan proses yang menukarkan tenaga kimia dalam bahan api kepada tenaga kinetik atau kerja. Kecekapan bahan api boleh berbeza dalam bahan, yang berbeza dalam aplikasi, dan spektrum pembezaan yang diilustrasikan sebagai profil tenaga yang berterusan.

Kecekapan bahan api dalam kenderaan
-----------------------------------

Terdapat dua cara bagi mengukur kecekapan bahan api kenderaan:

* **Penggunaan bahan api** ialah jumlah bahan api yang digunakan bagi suatu jarak tertentu; misalnya, **liter setiap 100 kilometer (L/100 km)**. Dalam kes ini, semakin **rendah** nilainya, semakin jimat minyak kenderaan tersebut (kurang bahan api yang diperlukan bagi jarak tersebut).

* **Penjimatan bahan api** ialah jarak yang boleh dilalui bagi setiap unit isipadu bahan api yang digunakan; misalnya, **kilometer seliter (km/L)** atau **batu segelen (bsg)**, di mana 1 bsg (imperial) = 0.354013 km/L. Dalam kes ini, semakin **tinggi** nilainya, semakin jimat minyak kenderaan tersebut (lebih jauh jarak perjalanan bagi sejumlah bahan api tertentu).

Kecekapan bahan api dalam mikrograviti
--------------------------------------

Bagaimana bahan api membakar mengubahkan beberapa tenaga dihasilkan? NASA telah menyiasat pembakaran bahan api dalam mikrograviti.

Pengedaran api dalam keadaan graviti biasa bergantung dengan perolakan, kerana ia menaikkan api ke atas dan membuatnya menjadi kuning. Dalam mikrograviti atau graviti sifar, seperti persekitaran angkasa lepas, perolakan tidak berlaku, dan api menjadi berbentuk sfera, dengan menjadi biru dan lebih cekap. Terdapat banyak penjelasan yang mungkin bagi perbezaan, satu daripadanya adalah hipotesis bahawa suhu yang diedarkan supaya api tidak dibentuk dan pembakaran lengkap berlaku. Eksperimen oleh NASA merahsiakan bahawa api pembauran dalam mikrograviti membenarkan banyak api untuk dioksidakan selepas mereka dihasilkan daripada api pembauran di Bumi, kerana mekanisme yang berlaku dalam mikrograviti berbanding keadaan graviti biasa. Api diasingkan dalam keadaan mikrograviti membakar dalam kadar perlahan dan lebih cekap daripada lilin di Bumi, dan bertahan bagi masa yang panjang.

Rujukan
-------

1. ↑  CFM-1 experiment results Diarkibkan 2007-09-12 di Wayback Machine, National Aeronautics and Space Administration, April 2005.
2. ↑  LSP-1 experiment results Diarkibkan 2007-03-12 di Wayback Machine, National Aeronautics and Space Administration, April 2005.
3. ↑  SOFBAL-2 experiment results Diarkibkan 2007-03-12 di Wayback Machine, National Aeronautics and Space Administration, April 2005.

Pautan luar
-----------

* In-depth advice to help increase fuel efficiency
* US Government website on fuel economy
* UK DfT comparisons on road and rail
* Motorcycle Fuel Consumption
* Fuel Mileage Calculator w/ Efficiency Tips & Trend Analysis Reports Diarkibkan 2008-10-16 di Wayback Machine
Kulit belakang kad EZ-Link yang lama.
Mesin tiket umum di stesen MRT Expo, di mana pengguna boleh manambah nilai kepada kad EZ-Link mereka atau membeli tiket standard yang biasa.
Kad **EZ-Link** ialah kad pintar tanpa sentuh berasaskan teknologi kad pintar Sony FeliCa dan ia digunakan untuk membuat pembayaran bagi tambang pengangkutan awam di Singapura; dengan penggunaan terhad dalam pembayaran kecil sektor runcit. Didirikan pada tahun 2001, ia telah dipromosikan sebagai cara untuk menaiki bas dengan lebih cepat. Ia memonopoli pembayaran tambang pengangkutan awam di Singapura sehingga September 2009, apabila kad NETS FlashPay, yang mempunyai monopoli bagi pembayaran tol Bayaran Elektronik Jalan Raya (ERP) memasuki pasaran untuk pembayaran pengangkutan (dan sebaliknya). Kad EZ-Link dijual, diedarkan dan diuruskan oleh EZ-Link Pte. Ltd, satu anak syarikat dibawah Penguasa Pengangkutan Darat Singapura. Pada bulan September 2009, kad CEPAS EZ-Link menggantikan kad EZ-Link yang asal.

Pautan luar
-----------

* Tapak web rasmi
**Kecerahan** adalah merupakan ciri penentu untuk pencerapan penglihatan, yang mana suatu sumber dilihat memancarkan sejumlah kandungan cahaya. Dalam perkataan yang lain, kecerahan ialah pencerapan yang terhasil daripada kekilauan sasaran penglihatan.

"Kecerahan" pada asalnya digunakan sebagai sinonim dalam istilah fotometrik kekilauan dan (dengan salahnya) dalam istilah radiometrik kesinaran.
Mengikut Federal Standard 1037C, "kecerahan" seharusnya pada masa kini hanya digunakan untuk rujukan tak kuantitatif mengenai deria fisiologi dan pencerapan cahaya. 

Perhatian, sasaran dengan kekilauan yang sama boleh menghasilkan pencerapan kecerahan yang berlainan dalam konteks yang berlainan. (Lihat, contohnya illusi White's dan illusi Wertheimer-Benary)

Dalam ruang warna RGB, kecerahan boleh dianggap sebagai min aritmetik *μ* kepada koordinat warna *R*ed (merah), *G*reen (hijau), dan *B*lue (biru) (walaupun sebahagian daripada tiga komponen boleh menyebabkan cahaya kelihatan lebih cerah daripada yang lain, yang mana, sekali lagi akan dipulihkan oleh sistem paparan secara automatik):

{\displaystyle \mu ={R+G+B \over 3}.}
Kecerahan juga merupakan koordinat warna dalam ruang warna HSB.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Kashaf Imani adalah sebuah drama tentang keinsafan dan ditayangkan di Astro Ria sempena Maulidur Rasul.

Sinopsis
--------

Mengisahkan tentang gambaran alam roh. Kashaf (Beto Kusyairy) seorang remaja bermasalah yang tinggal dengan ibunya, Rosnah (Normah Damanhuri) yang bekerja sebagai GRO dan adiknya, Shamim seorang pelajar kolej. Mereka tinggal di sebuah rumah flat di Kuala Lumpur. Kashaf bekerja menghantar dadah setelah berhenti sekolah semasa darjah 4. Satu hari, Kashaf telah dipukul hingga cedera parah dan dia koma.

Semasa koma dia dapat melihat semua yang berlaku di sekililingnya tetapi orang tidak dapat melihatnya, seakan-akan dia sudah mati tapi hanya seorang saja yang boleh melihatnya, iaitu Imani. Dia meminta tolong dari Imani untuk memberitahu keadaannya kepada keluarganya dan membantu menyelamatkan adiknya daripada kancah maksiat.

Pelakon
-------

* Beto Kusyairy - Kashaf
* Sharifah Amani - Imani
* Wan Sharmila - Shamim
* Normah Damanhuri - Rosnah

Lagu
----

* "Tiada Duka yang Abadi" nyanyian oleh Opick
**Episod** ialah unit naratif dalam karya dramatik atau produksi dokumentari yang lebih besar, seperti siri yang ditujukan untuk radio, televisyen atau penggunaan dalam talian.

Episod berasal daripada istilah Yunani (Bahasa Yunani Kuno: ἐπεισόδιονcode: grc is deprecated /*epeisodion*), bermaksud bahan yang terkandung di antara dua lagu atau odes dalam tragedi Yunani. Ia disingkatkan sebagai *ep* (*plural* eps).

Episod ialah unit naratif yang koheren dalam karya drama yang lebih besar. Ia kerap digunakan untuk menerangkan unit televisyen atau radio siri yang disiarkan secara berasingan untuk membentuk satu siri yang lebih panjang. Episod adalah kepada urutan sebagai bab adalah kepada buku. Episod siri moden biasanya berlangsung selama 20 hingga 50 minit.

Episod malah boleh menjadi sebahagian daripada subjek tertentu seperti episod kehidupan atau episod drama.

Lihat juga
----------

|  |  |
| --- | --- |
|  | Cari ***Episod*** dalam Wikikamus bahasa Melayu, kamus bebas. |

* Senarai episod televisyen yang paling banyak ditonton

Rujukan
-------

1. ↑  "Episode (defined)". *Online Etymology Dictionary*. Diarkibkan daripada yang asal pada 17 August 2018. Dicapai pada 17 August 2018.
2. ↑  "Episode (definition and synonyms)". *Macmillan Dictionary*. Diarkibkan daripada yang asal pada 8 March 2021. Dicapai pada 5 March 2020.
3. ↑  Walch, Rob; Lafferty, Mur (22 May 2006). *Tricks of the Podcasting Masters*. Que Publishing. m/s. 78. ISBN 9780789735744. Dicapai pada 5 September 2019. episode length 20–40 minutes



|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Epik**  adalah sebuah genre puisi naratif yang luas, dicirikan dengan kepanjangannya, pelbagai latar, sejumlah watak-watak yang besar dan berat serta jangka masa yang lama. Biasanya melibatkan cerita-cerita zaman kuno ratusan tahun lampau dan kadang-kala sukar untuk difahami kerana ada maksud tersurat dan maksud tersirat. Ia mengemukakan watak wira yang agung dalam satu rentetan peristiwa yang meliputi mitos, lagenda, dongeng dan sejarah. Epik biasanya dianggap penting bagi perjalanan sejarah sesebuah bangsa, dan merupakan sumber inspirasi kepada bangsa yang melahirkan epik tersebut.

Dasar penceritaan epik tertumpu kepada kepahlawanan seseorang wira. Sebagai seorang wira, dia perlu mempunyai sifat-sifat dan perlakuan fizikal yang berbentuk kepahlawanan. Wira harus bersedia menghadapi cabaran dan dapat membuktikan kepahlawanannya. Masyarakat pula dapat menerima dan mengakui kepahlawanan wira tersebut sebagai yang terunggul pada zamannya.

Ciri-ciri sastera epik
----------------------

1. Wiranya merupakan tokoh yang agung dalam sejarah bangsanya dan dianggap sebagai lambang kemegahan di peringkat antarabangsa.
2. Epik mempunyai latar tempat yang luas dan melibatkan latar masa yang panjang untuk menyediakan ruang kepada wira membuktikan kepahlawanannya.
3. Epik menonjolkan sifat kepahlawanan wiranya.
4. Di dalamnya terdapat unsur-unsur ghaib (supernatural) yang melibatkan kesaktian dan campur tangan kuasa bukan manusia (non-human).
5. Pengarangnya memberikan gambaran yang bersifat objektif. Semasa menggambarkan sesuatu peristiwa, pengarang tidak campur tangan dan tidak menyelebahi mana-mana pihak.

Contoh epik
-----------

### Yunani

Antara karya agung dalam genre epik ialah hasil karya Homer, Dante serta Milton. Homer adalah penulis berasal dari Yunani Purba yang telah menghasilkan puisi Iliad dan Odyssey.

### Melayu

* Hikayat Hang Tuah

### India

* Mahabharata
* Ramayana

Rujukan
-------

1. ↑  Hashim Awang (1986) Glosari Mini Kesusasteraan. Petaling Jaya: Fajar Bakti.
**Elizabeth Gutiérrez Nevárez** (lahir 1 April 1979) ialah seorang pelakon dan model Amerika Syarikat keturunan Mexico. Beliau terkenal dengan memainkan peranan utama dalam telenovelas *El rostro de Analía* dan *El fantasma de Elena*.

Latar Belakang
--------------

Gutiérrez dilahirkan di Los Angeles, California, kepada ibu bapa Mexico. 

Semasa bekerja untuk *Protagonistas de Novela*, beliau menjalin hubungan dengan rakan senegara William Levy. Hasil perkongsian hidup bersama Levy, Gutiérrez dikurniakan anak lelaki mereka, Christopher Alexander, pada tahun 2006, dan anak perempuan mereka, Kailey Alexandra, pada 6 Mac 2010.

Rujukan
-------

1. 1 2  "Elizabeth Gutierrez sorprende a William Levy en su cumpleaños" (dalam bahasa Spanish). TVyNovelas. August 29, 2017. Diarkibkan daripada yang asal pada 2018-09-15. Dicapai pada June 9, 2018.CS1 maint: unrecognized language (link)
2. ↑  Latin Times (2006),

Pautan luar
-----------

* Elizabeth Gutiérrez di Pangkalan Data Filem Internet (IMDb)
**Ketumpatan** atau **ketumpatan jisim** sesuatu bahan merupakan sukatan jisim per unit isipadu. Simbol yang biasanya digunakan untuk ketumpatan ialah ρ (huruf kecil abjad Yunani rho). Dalam sesetengah industri (terutamanya dalam industri minyak dan gas di Amerika Syarikat), ketumpatan merupakan berat objek per unit isipadu; namun begitu, kuantiti ini lebih dikenali sebagai berat spesifik. Bahan berlainan mempunyai ketumpatan yang berbeza. Oleh itu, ketumpatan merupakan konsep penting dalam keapungan, ketulenan dan pembungkusan. Osmium dan iridium merupakan jisim yang paling tumpat mengikut suhu dan tekanan piawai tetapi kedua-duanya bukanlah bahan yang mempunyai ketumpatan tertinggi. 

Maka

{\displaystyle \rho ={\frac {m}{V}}\,}
di mana

{\displaystyle m\,} ialah jisim
{\displaystyle V\,} ialah isipadu
manakala

1 g cm-3 = 1000 kg m-3

Ketumpatan bahan lazim
----------------------

|  |  |
| --- | --- |
| **Bahan** | **Ketumpatan dalam kg/m3** |
| Iridium | 22,650 |
| Osmium | 22,610 |
| Platinum | 21,450 |
| Emas | 19,300 |
| Uranium | 19,050 |
| Merkuri | 13,580 |
|
| Paladium | 12,023 |
| Plumbum | 11,340 |
| Perak | 10,490 |
| Kuprum |   8,920 |
| Besi |   7,870 |
| Timah |   7,310 |
| Titanium |   4,507 |
| Intan |   3,500 |
| Aluminium |   2,700 |
| Magnesium |   1,740 |
| Air Laut |   1,025 |
| Air |  **1,000** |
| Etanol |      790 |
|
| Gasolin |      730 |
|
| Aerogel |         3 |
|
| Gas1 |  0.0446 darab purata jisim molekul |          |

1 Mana-mana gas

Rujukan
-------

1. ↑  "Definisi ketumpatan dalam Glosori Gas dan Minyak". Oilgasglossary.com. Dicapai pada 2010-09-14.
Rencana ini ialah mengenai aspek linguistik secara am.  Untuk aspek kata ganti nama Bahasa Melayu, sila lihat Kata ganti nama (bahasa Melayu).
Dalam bidang linguistik dan tatabahasa, **kata ganti nama** (**KGN** atau **pro**) ialah kelompok perkataan yang menggantikan sebarang kata nama.

Kata ganti nama secara tradisional dianggap sebagai salah satu bahagian pertuturan, tetapi beberapa ahli teori moden tidak menganggap mereka membentuk kelas tunggal apabila melihat pelbagai fungsi yang dapat dilakukan secara linguistik. Subbahagian kata ganti nama termasuk kata ganti nama diri dan posesif, refleks, timbal balik, demonstratif, relatif serta interogatif, dan kata ganti nama tak tentu.:1–34

Penggunaan kata ganti sering melibatkan anafora, di mana makna kata ganti bergantung pada antejadian. Kata sifat yang dikaitkan dengan kata ganti nama disifatkan "pronominal". Pronominal juga boleh merujuk kepada perkataan atau frasa yang bertindak sebagai kata ganti nama diri.

Rujukan
-------

1. ↑  Bhat, Darbhe Narayana Shankara (2007). *Pronouns* (ed. Paperback). Oxford: Oxford University Press. m/s. 1. ISBN 978-0199230242.
2. ↑  Börjars, Kersti; Burridge, Kate (2010). *Introducing English grammar* (ed. 2nd). London: Hodder Education. m/s. 50–57. ISBN 978-1444109870.
3. ↑  Loos, Eugene E.; Anderson, Susan; Day, Dwight H. Jr.; Jordan, Paul C.; Wingate, J. Douglas. "What is a pronominal?". *Glossary of linguistic terms*. SIL International.

Pautan luar
-----------

|  |  |
| --- | --- |
|  | Cari ***kata ganti nama*** dalam Wikikamus bahasa Melayu, kamus bebas. |

* "Pronoun". *New International Encyclopedia*. 1905.

|  |  |
| --- | --- |
| Ikon tunas | Rencana berkaitan bahasa ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Latvia
* Jepun
* Republik Czech

 |
**Kawin Muda** merupakan sebuah sinetron yang ditayangkan di RCTI sejak 2006 hingga tamat tahun 2007. Pemain utama di sinetron ini ialah Agnes Monica, Adam Jordan, Girindra Kara, Rina Hasyim, Alblen Filindo Fabe, dan masih banyak lagi. Jumlah episodnya ialah 30

Sinopsis
--------

Sinetron ini mengisahkan Sera dan Agha yang telah dijodohkan sejak kecil oleh keluarga masing-masing tanpa pengetahuan mereka. Sera mencuba untuk menolak keinginan neneknya untuk dijodohkan dengan Agha. Bagaimanapun demi meneruskan tradisi keluarga mereka, nenek Sera terpaksa berpura-pura sedang sakit tenat demi menyatukan Sera dan Agha. Mereka pun akhirnya menurut keinginan keluarga mereka untuk berkahwin di usia muda. 

Namun, Sera dan Agha membuat satu perjanjian iaitu merahsiakan perkahwinan mereka daripada rakan-rakan mereka. Mereka saling mengakui bahawa mereka adalah sepupu. Namun, disaat Sera sedang belajar untuk menerima Agha dalam hidupnya, kini muncul bekas teman lelakinya, Satya. Satya kembali menagih kasih daripada Sera. Hal itu selalu membuatkan Agha berasa cemburu terhadap Satya. Manakala Nicky dan Ruri, dua kawan baik Sera juga menaruh hati kepada Agha. Bagaimanakah kisah rumahtangga mereka?

Pelakon
-------

* Agnes Monica sebagai Sera
* Okan Kornelius sebagai Agha @ Anggara
* Rina Hasyim sebagai Widya
* Cahya Kamila sebagai Hani
* Rizal Djibran sebagai Faris
* Adam Jordan sebagai Ayah Sera
* Girindra Kara sebagai Nicky
* Lydia Kharismawati sebagai Ruri
* Alblen Filindo Fabe sebagai Ferdi
* Baim Iskandar sebagai Satya

Rujukan
-------
Kasut tumit tinggi
**Kasut tumit tinggi** (juga disebut sebagai **tumit tinggi** atau **tumit**) adalah alas kaki yang mengangkat tumit pemakai lebih tinggi dari ibu jari kaki mereka. Apabila kedua-dua tumit dan jari kaki dinaikkan sama, seperti dalam kasut platform, ia adalah secara teknikal tidak dianggap tumit yang tinggi; Walau bagaimanapun, terdapat juga kasut platform tumit tinggi. Kasut tumit tinggi cenderung untuk memberikan ilusi estetik kaki lebih panjang dan langsing. Kasut tumit tinggi datang dalam pelbagai gaya, dan tumit terdapat dalam pelbagai bentuk, termasuk stiletto, sarung, blok, tirus, pisau, dan baji.

Mengikut laman web fesyen tumit tinggi Jimmy Choo dan Gucci, sepasang "tumit rendah" dikatakan kurang daripada 2.5 inci (6.4 sentimeter), while heels between 2.5 inci (6.4 cm) dan 3.5 inci (8.9 cm) adalah dianggap "tumit pertengahan", dan selain daripada ketinggian tersebut dianggap "tumit tinggi". Industri pakaian akan muncul untuk mengambil pandangan yang lebih mudah; istilah "tumit tinggi" meliputi tumit antara 2 hingga 5 inchi. Kasut yang sangat tinggi, seperti yang melebihi 6 inchi, tegasnya, tidak lagi dianggap pakaian tetapi sesuatu yang serupa dengan "perhiasan untuk kaki". Mereka yang dipakai untuk paparan atau keseronokan pemakainya.

Walaupun kasut tumit tinggi kini biasanya dipakai hanya oleh kanak-kanak perempuan dan wanita, terdapat reka bentuk kasut yang dipakai oleh kedua-dua jantina yang tinggi tumit, termasuk but koboi dan tumit Cuba. Di zaman-zaman sebelumnya, lelaki juga memakai kasut tumit tinggi.

Pada abad kesembilan, pahlawan-pahlawan berkuda Parsi memakai satu tumit yang panjang dibuat untuk mengekalkan kaki tergelincir daripada pemegang kaki. Ini juga memelihara penunggang apabila mereka masih memerlukan untuk berdiri dan menembak anak panah. untuk kecantikan wanita wanita untuk lelaki yang berjalan pada waktu malam di kebudayaan barat budaya dan pada musim panas di musim panas berjalan di promenade musim panas dengan wanita memakai kasut tumit tinggi anda mempunyai kaki mereka dengan kaki enamel di wanita kewanitaan dan normal Rangsangan deria alat kelamin lelaki adalah keseronokan yang menarik untuk lelaki yang melihatnya.

Rujukan
-------

1. ↑  William Kremer (25 Januari 2013). "Why did men stop wearing high heels?". *BBC News*. Dicapai pada Februari 3, 2013.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kasut tumit tinggi*** |

* High Heels di Curlie